L 159 I/8
EL
Επίσημη Εφημερίδα της Ευρωπαϊκής Ένωσης
23.6.2023
δ) στην παράγραφο 4, προστίθεται το ακόλουθο στοιχείο: «θ) την αποκλειστική χρήση από το κράτος μέλος που χορηγεί την άδεια και τελούν υπό τον πλήρη έλεγχό του και προς εκπλήρωση των υποχρεώσεων συντήρησης που αυτό υπέχει σε περιοχές οι οποίες αποτελούν αντικείμενο σύμβασης μακροχρόνιας μίσθωσης μεταξύ του εν λόγω κράτους μέλους και της Ρωσικής Ομοσπονδίας.», ε) παρεμβάλλεται η ακόλουθη παράγραφος: «4α.
Κατά παρέκκλιση από την παράγραφο 1α, οι αρμόδιες αρχές μπορούν να επιτρέπουν τη διαμετακόμιση μέσω του εδάφους της Ρωσίας αγαθών και τεχνολογίας που θα μπορούσαν να συμβάλουν στη στρατιωτική και τεχνολογική ενίσχυση της Ρωσίας ή στην ανάπτυξη του τομέα άμυνας και ασφάλειάς της, όπως απαριθμούνται στο παράρτημα VII, αφού διαπιστώσουν ότι τα εν λόγω αγαθά ή τεχνολογία προορίζονται για τους σκοπούς που καθορίζονται στην παράγραφο 4 στοιχεία β), γ), δ) και η).», 3)
το άρθρο 2αα τροποποιείται ως εξής: α) η παράγραφος 1 αντικαθίσταται από το ακόλουθο κείμενο: «1.
Απαγορεύεται η πώληση, προμήθεια, μεταβίβαση ή εξαγωγή, άμεσα ή έμμεσα, πυροβόλων όπλων, μερών και βασικών εξαρτημάτων τους και πυρομαχικών όπως απαριθμούνται στο παράρτημα Ι του κανονισμού (ΕΕ) αριθ.
258/2012 του Ευρωπαϊκού Κοινοβουλίου και του Συμβουλίου (*), καθώς και πυροβόλων όπλων και άλλων όπλων που παρατίθενται στο παράρτημα XXXV του παρόντος κανονισμού, είτε προέρχονται από την Ένωση είτε όχι, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία.
_____________ (*) Κανονισμός (ΕΕ) αριθ.
258/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012 , για την εφαρμογή του άρθρου 10 του πρωτοκόλλου των Ηνωμένων Εθνών σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων τους, των μερών τους και των πυρομαχικών, το οποίο επισυνάπτεται στη σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος («πρωτόκολλο των ΗΕ για τα πυροβόλα όπλα» ), και για τη θέσπιση άδειας εξαγωγής, μέτρων εισαγωγής και διαμετακόμισης για πυροβόλα όπλα, μέρη και εξαρτήματά τους και πυρομαχικά (ΕΕ L 94 της 30.3.2012, σ. 1).», β) στην παράγραφο 2, προστίθεται το ακόλουθο στοιχείο: «γ) η πώληση δικαιωμάτων διανοητικής ιδιοκτησίας ή εμπορικών απορρήτων, η χορήγηση αδειών εκμετάλλευσης για αυτά ή η με οποιονδήποτε άλλο τρόπο μεταβίβασή τους, καθώς και η χορήγηση δικαιωμάτων πρόσβασης ή περαιτέρω χρήσης κάθε υλικού ή πληροφορίας που προστατεύεται μέσω δικαιωμάτων διανοητικής ιδιοκτησίας ή συνιστά εμπορικό απόρρητο σε σχέση με τα αγαθά και την τεχνολογία που αναφέρονται στην παράγραφο 1 και με την παροχή, κατασκευή, συντήρηση και χρήση των εν λόγω αγαθών και τεχνολογίας, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία.»,
4)
στο άρθρο 2δ, η παράγραφος 1 αντικαθίσταται από το ακόλουθο κείμενο: «1.
Οι αρμόδιες αρχές ανταλλάσσουν πληροφορίες με τα άλλα κράτη μέλη και την Επιτροπή σχετικά με την εφαρμογή των άρθρων 2, 2α και 2β, μεταξύ άλλων σχετικά με κάθε άδεια που χορηγούν ή κάθε σχετική αίτηση που απορρίπτουν, και, σε περίπτωση υπόνοιας αναζήτησης ευνοϊκότερης δικαιοδοσίας ή άλλων περιπτώσεων όπου αυτό ενδείκνυται, σχετικά με τις αιτήσεις χορήγησης άδειας που λαμβάνουν.
Οι αρμόδιες αρχές ανταλλάσσουν πληροφορίες με τα άλλα κράτη μέλη και την Επιτροπή σχετικά με την επιβολή των άρθρων 2, 2α και 2β, μεταξύ άλλων όσον αφορά σχετικές παραβάσεις και κυρώσεις, καθώς και βέλτιστες πρακτικές των εθνικών αρχών επιβολής και τον εντοπισμό και τη δίωξη μη εγκεκριμένων εξαγωγών.
Η ανταλλαγή πληροφοριών πραγματοποιείται μέσω του ηλεκτρονικού συστήματος που προβλέπεται στο άρθρο 23 παράγραφος 6 του κανονισμού (ΕΕ) 2021/821.», 5)
στο άρθρο 3 παράγραφος 2, προστίθεται το ακόλουθο στοιχείο: «γ) η πώληση δικαιωμάτων διανοητικής ιδιοκτησίας ή εμπορικών απορρήτων, η χορήγηση αδειών εκμετάλλευσης για αυτά ή η με οποιονδήποτε άλλο τρόπο μεταβίβασή τους, καθώς και η χορήγηση δικαιωμάτων πρόσβασης ή περαιτέρω χρήσης κάθε υλικού ή πληροφορίας που προστατεύεται μέσω δικαιωμάτων διανοητικής ιδιοκτησίας ή συνιστά εμπορικό απόρρητο σε σχέση με τα αγαθά και την τεχνολογία που αναφέρονται στην παράγραφο 1 και με την παροχή, κατασκευή, συντήρηση και χρήση των εν λόγω αγαθών και τεχνολογίας, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία.»,